Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 139/12/6601	Banská Bystrica, 11.6.2013
EEČ : 2-45-130-2013

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.5.2012, spisová značka 1 Pv 139/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 26.11.2011 v čase asi o 17.04 hod v obci XXXXX na ceste III.triedy č. 06642 v 3,8 km, v smere jazdy XXXXX - XXXXX, ako vodič riadil osobné motorové vozidlo zn. XXXXX, EČ XXXXX a pri odbočovaní s vozidlom vľavo, mimo vozovku pred budovu potravín CBA, nedal prednosť v jazde cyklistke XXXXX, nar. XXXXX, bytom XXXXX, ul. XXXXX, ktorá riadila bicykel v protijazdnom pruhu, vošiel s vozidlom do jej jazdnej dráhy, kde v protismere pri krajnici prednou časťou vozidla narazil do bicykla, následkom čoho XXXXX utrpela zranenia a to podvrtnutie pravého kolena, pomliaždenie a odreniny na ľavom lakti, odreniny na 4. prste ľavej ruky, odreniny na prstoch pravej ruky a na dlani pravej ruky s dobou liečenia 52 dní, v rámci  ktorej nebola obmedzená v obvyklom spôsobe života  v bežných životných a hygienických potrebách, bola však obmedzená v pohybových aktivitách spojených s dlhšou chôdzou a mala obmedzenú hybnosť v pravom kolennom kĺbe, obmedzenie ohnutia v kolene po dobu asi 14 dní, pričom obvinený ako vodič svojím konaním pri odbočovaní vľavo nedal prednosť v jazde protiidúcemu nemotorovému vozidlu, nevenoval sa plne vedeniu vozidla a nesledoval situáciu v cestnej premávke a nedbal na zvýšenú opatrnosť voči cyklistom, čím porušil dôležitú povinnosť vyplývajúcu z jeho postavenia určenú podľa § 19 ods. 4. a podľa § 4 ods. 1 písm. c/, písm. e/ zákona č. 8/2009 Z.z. o cestnej premávke
Uznesením prokurátora Okresnej prokuratúry XXXXX zo dňa 16.5.2012, spisová značka 1 Pv 139/12/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora  Okresnej prokuratúry XXXXX  sp.zn.  1 Pv 139/12/6601 zo dňa 16.05.2012 bolo podľa § 216 od. 1 Tr.por. podmienečne zastavené trestné stíhanie  obvineného npor. XXXXX pre prečin ublíženia na zdraví podľa § 158 Tr.zák. na tom skutkovom základe, ako je uvedené vo výrokovej časti  citovaného uznesenia. Obvinenému bola stanovená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť  29.05.2012.

	Za účelom zistenia, či obvinený  viedol počas skúšobnej doby  riadny život, boli zabezpečené charakteristiky, z ktorých vyplýva nasledované: zo služobného  hodnotenia riaditeľa XXXXX  vyplýva, že obvinený sa   nedopustil žiadneho disciplinárneho previnenia a je hodnotený pozitívne. Zo správy OO PZ XXXXX vyplýva, že obvinený od  r. 2010 nespáchal žiadny priestupok a  tak isto nebol trestne stíhaný. Z výpisu z evidenčnej karty vodiča vyplýva, že  nemá žiaden záznam o priestupkoch a trestných činoch.  Zo správy  Obecného  úradu XXXXX tak isto nevyplýva žiadna negatívna informácia a zo správy Obvodného úradu XXXXX vyplýva, že obvinený nemá v evidencii priestupkov žiaden   záznam. 

	Na základe uvedeného  teda bolo zistené, že obvinený počas skúšobnej doby  riadne  vyhovel  stanoveným podmienkam § 217   ods. 1 Tr.por. a preto bolo potrebné  rozhodnúť tak, ako je uvedené vo  výrokovej časti tohto  uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor